CELEX: 22016D0517
Language: et
Date: 2015-02-25 00:00:00
Title: EMP ühiskomitee otsus nr 29/2015, 25. veebruar 2015, millega muudetakse EMP lepingu XVII lisa „Intellektuaalomand” [2016/517]

7.4.2016   
               
               
                  ET
               
               
                  Euroopa Liidu Teataja
               
               
                  L 93/44
               
            EMP ÜHISKOMITEE OTSUS
      nr 29/2015,
      25. veebruar 2015,
      millega muudetakse EMP lepingu XVII lisa „Intellektuaalomand” [2016/517]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 25. oktoobri 2012. aasta direktiiv 2012/28/EL orbteoste teatavate lubatud kasutusviiside kohta (1).
               
            
                  (2)
               
               
                  Praktilistel kaalutlustel nummerdatakse EMP lepingu XVII lisas pealkirja „ÕIGUSAKTID, MIDA LEPINGUOSALISED ARVESSE VÕTAVAD” all loetletud õigusaktid ümber.
               
            
                  (3)
               
               
                  Seetõttu tuleks EMP lepingu XVII lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu XVII lisa muudetakse järgmiselt.
      
                  1)
               
               
                  Pealkirja „ÕIGUSAKTID, MIDA LEPINGUOSALISED ARVESSE VÕTAVAD” all olevad punktid 10 (nõukogu resolutsioon 92/C-138/01) ja 11 (komisjoni 27. oktoobri 1992. aasta teatis) nummerdatakse ümber punktideks 1 ja 2.
               
            
                  2)
               
               
                  Punkti 9h (Euroopa Parlamendi ja nõukogu direktiiv 2008/95/EÜ) järele lisatakse järgmine punkt:
                  
                              „10.
                           
                           
                              
                                 32012 L 0028: Euroopa Parlamendi ja nõukogu direktiiv 2012/28/EL, 25. oktoober 2012, orbteoste teatavate lubatud kasutusviiside kohta (ELT L 299, 27.10.2012, lk 5).
                              Käesolevas lepingus loetakse selle direktiivi sätteid järgmises kohanduses:
                              
                                          a)
                                       
                                       
                                          EFTA riigid osalevad artikli 3 lõikes 6 osutatud ühtses avalikus sidusandmebaasis, mille loob Siseturu Ühtlustamise Amet. EFTA riigid kannavad vajaduse korral islandi ja norra keelde tõlkimise kulud.
                                       
                                    
                                          b)
                                       
                                       
                                          EFTA riikide jaoks on artiklis 8 osutatud kohaldamiskuupäevaks EMP ühiskomitee 6. veebruari 2015. aasta otsuse nr 29/2015 jõustumiskuupäev.”
                                       
                                    
                        
            Artikkel 2
      Direktiivi 2012/28/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 26. veebruaril 2015. aastal, tingimusel et kõik EMP lepingu artikli 103 lõike 1 kohased teated on edastatud (*).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 25. veebruar 2015
         
            
               EMP ühiskomitee nimel
            
            
               eesistuja
            
            Gianluca GRIPPA
         
      
      
         (1)  ELT L 299, 27.10.2012, lk 5.
      
         (*)  Põhiseadusest tulenevad nõuded on nimetatud.